
Eiropas Parlaments,
–	ņemot vērā Komisijas priekšlikumu Eiropas Parlamentam un Padomei (COM(2024)0023),
–	ņemot vērā Līguma par Eiropas Savienības darbību 294. panta 2. punktu, 114. pantu un 207. pantu, saskaņā ar kuriem Komisija tam ir iesniegusi priekšlikumu (C9‑0011/2024),
–	ņemot vērā Līguma par Eiropas Savienības darbību 294. panta 3. punktu,
–	ņemot vērā Eiropas Ekonomikas un sociālo lietu komitejas 2024. gada 10. jūlija atzinumu[footnoteRef:1], [1:  	OV C, C/2024/6027, 23.10.2024., ELI: http://data.europa.eu/eli/C/2024/6027/oj.] 

–	ņemot vērā Reģionu komitejas 2024. gada 20. novembra atzinumu[footnoteRef:2], [2:  	OV C, C/2025/290, 24.1.2025., ELI: http://data.europa.eu/eli/C/2025/290/oj.] 

–	ņemot vērā provizorisko vienošanos, ko atbildīgā komiteja apstiprināja saskaņā ar Reglamenta 75. panta 4. punktu, un Padomes pārstāvja 2026. gada 10. februāra vēstulē pausto apņemšanos apstiprināt Parlamenta nostāju saskaņā ar Līguma par Eiropas Savienības darbību 294. panta 4. punktu,
–	ņemot vērā Reglamenta 60. pantu,
–	ņemot vērā Ekonomikas un monetārās komitejas, Rūpniecības, pētniecības un enerģētikas komitejas, Iekšējā tirgus un patērētāju aizsardzības komitejas un Transporta un tūrisma komitejas atzinumus,
–	ņemot vērā Starptautiskās tirdzniecības komitejas ziņojumu (A10-0061/2025),
1.	pieņem pirmajā lasījumā turpmāk izklāstīto nostāju[footnoteRef:3]; [3:  	Ar šo nostāju aizstāj 2025. gada 8. maijā pieņemtos grozījumus (Pieņemtie teksti, P10_TA(2025)0102).] 

2.	apstiprina Padomes un Komisijas kopīgo paziņojumu, kas pievienots šai rezolūcijai un kas tiks publicēts Eiropas Savienības Oficiālā Vēstneša C sērijā;
3.	prasa Komisijai priekšlikumu Parlamentam iesniegt vēlreiz, ja tā savu priekšlikumu aizstāj, būtiski groza vai ir paredzējusi to būtiski grozīt;
4.	uzdod priekšsēdētājai Parlamenta nostāju nosūtīt Padomei, Komisijai un dalībvalstu parlamentiem.
P10_TC1-COD(2024)0017
Eiropas Parlamenta nostāja, pieņemta pirmajā lasījumā 2026. gada 19. maijā, lai pieņemtu Eiropas Parlamenta un Padomes Regulu (ES) 2026/... par ārvalstu ieguldījumu Savienībā izvērtēšanu un Regulas (ES) 2019/452 atcelšanu
(Tā kā starp Parlamentu un Padomi tika panākta vienošanās, Parlamenta nostāja atbilst galīgajam tiesību aktam Regulai (ES) 2026/1386.)


NORMATĪVĀS REZOLŪCIJAS PIELIKUMS
Eiropas Parlamenta un Komisijas kopīgais paziņojums par turpmākas rīcības nepieciešamību ārvalstu ieguldījumu un ekonomikas drošības jomā[footnoteRef:4] [4:  	Par šo paziņojumu ir panākta vienošanās sakarā ar to, ka tiek pieņemta Eiropas Parlamenta un Padomes 2026. gada 17. jūnija Regula (ES) 2026/1386 par ārvalstu ieguldījumu Savienībā izvērtēšanu un Regulas (ES) 2019/452 atcelšanu (OV L, 2026/1386, 26.6.2026., ELI http://data.europa.eu/eli/reg/2026/1386/oj). ] 


Eiropas Parlaments un Komisija ir vienisprātis, ka Savienībai arī turpmāk ir jābūt darījumdarbībai pievilcīgai vietai un jānodrošina, ka ārvalstu ieguldījumi, jo īpaši stratēģiskās nozarēs, veicina ekonomikas izaugsmi un konkurētspēju. 
Tomēr abas iestādes atzīst, ka daži ieguldījumi var radīt stratēģisku atkarību un apdraudēt iekšējā tirgus noturību. Šīs norises var vājināt Savienības ekonomisko drošību un apdraudēt Savienības tehnoloģiskās priekšrocības, ekonomikas noturību un spēju radīt darbvietas. 
Ņemot vērā iepriekš minēto, abas iestādes uzskata par prioritāti novērtēt minētos riskus un veikt nepieciešamos turpmākos pasākumus Savienības līmenī, lai šos riskus novērstu un aizsargātu Savienības ekonomisko drošību nolūkā nodrošināt, ka ārvalstu ieguldījumi Savienībā nepalielina stratēģisko atkarību vai tehnoloģisko plaisu. 
Komisija plāno uzņemties iniciatīvu saskaņā ar Savienības starptautiskajām saistībām paredzēt mērķtiecīgus nosacījumus ienākošajiem ārvalstu ieguldījumiem rūpīgi apzinātās stratēģiskās nozarēs, lai stimulētu Savienības ražošanas nozares konkurētspēju un novērstu iepriekš minētos riskus. 
Eiropas Parlaments pieņem zināšanai šo apņemšanos un ir gatavs pilnībā veikt savu likumdevēja funkciju un laikus izskatīt jebkuru šādu priekšlikumu.

